Els alumnes del Conecta Joven 2015 reben el seu diploma de fi de curs
2025-07-24

Ha sigut un mes de juliol calorós. Sí. Però també se li poden adjudicar més adjectius al seté mes de l’any. Intens, productiu i gratificant. Almenys, açò és allò que pensen tant els joves professors voluntaris com els 41 alumnes que aquest mes han cursat el programa Conecta Joven, que en l’edició de 2015, ha arribat hui (30-07-2015), a la seua fi.

Amb la presència de l’alcalde, Rafa García, i la dels tècnics de l’Agència Jove, tots alumnes que al llarg del mes s’han iniciat en el món de la Informàtica, han rebut els seues diplomes de final de curs, lliurats pels seus propis professors, tots ells voluntaris d’aquest programa intergeneracional que cada any impulsa l’IMCJB, amb la col·laboració de la Fundació Esplai.

Després del lliurament dels diplomes, tots els presents han vist, divertits, la projecció d’un vídeo, realitzat per una de les professores, Laura Muñoz. Simpàtiques fotos preses durant el desenvolupament de les classes i xicotetes entrevistes realitzades als alumnes han mostrat el gran ambient i complicitat que s’ha creat entre aquestes dues generacions de ciutadans de Burjassot units pel poder de les Noves Tecnologies.